CELEX: 32013D0137
Language: sk
Date: 2013-03-15 00:00:00
Title: 2013/137/EÚ: Vykonávacie rozhodnutie Komisie z  15. marca 2013 , ktorým sa povoľuje využívanie ohrozeného hovädzieho dobytka v Španielsku do konca jeho produktívneho života po úradnom potvrdení prítomnosti BSE [oznámené pod číslom C(2013) 1473]

19.3.2013   
            
            
               SK
            
            
               Úradný vestník Európskej únie
            
            
               L 75/37
            
         VYKONÁVACIE ROZHODNUTIE KOMISIE
   z 15. marca 2013,
   ktorým sa povoľuje využívanie ohrozeného hovädzieho dobytka v Španielsku do konca jeho produktívneho života po úradnom potvrdení prítomnosti BSE
   [oznámené pod číslom C(2013) 1473]
   (Iba španielske znenie je autentické)
   (2013/137/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 999/2001 z 22. mája 2001, ktorým sa stanovujú pravidlá prevencie, kontroly a eradikácie niektorých prenosných spongiformných encefalopatií (1), a najmä na jeho článok 13, ods. 1 druhý pododsek,
   keďže:
   
               (1)
            
            
               V nariadení (ES) č. 999/2001 sa stanovujú pravidlá prevencie, kontroly a eradikácie prenosných spongiformných encefalopatií (ďalej len „TSE“ – transmissible spongiform encephalopathies) u zvierat. V článku 13 ods. 1 prvom pododseku tohto nariadenia sa ustanovujú eradikačné opatrenia, ktoré je potrebné prijať v prípade úradného potvrdenia prítomnosti PSE. Tieto opatrenia spočívajú najmä v zabití a úplnej likvidácii zvierat a produktov živočíšneho pôvodu, ktoré boli označené za ohrozené („ohrozený hovädzí dobytok“) z dôvodu epidemiologického prepojenia s postihnutými zvieratami.
            
         
               (2)
            
            
               Španielsko predložilo Komisii žiadosť o povolenie využívať ohrozený hovädzí dobytok do konca jeho produktívneho života odchylne od článku 13 ods. 1 prvého pododseku písm. c) nariadenia (ES) č. 999/2001.
            
         
               (3)
            
            
               Kontrolné opatrenia predložené Španielskom ustanovujú prísne obmedzenie pohybu a sledovateľnosť hovädzieho dobytka takým spôsobom, že súčasná úroveň ochrany zdravia ľudí a zvierat nie je ohrozená.
            
         
               (4)
            
            
               Na základe pozitívneho hodnotenia rizika by preto Španielsku malo byť povolené využívanie ohrozeného hovädzieho dobytka do konca jeho produktívneho života pod podmienkou splnenia určitých požiadaviek.
            
         
               (5)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   1.   Odchylne od článku 13 ods. 1 prvého pododseku písm. c) nariadenia (ES) č. 999/2001 môže Španielsko využívať hovädzí dobytok uvedený v druhej a tretej zarážke bodu 1 písm. a) prílohy VII k tomuto nariadeniu do konca jeho produktívneho života za podmienok ustanovených v ods. 2 a 3 tohto článku.
   2.   Španielsko zabezpečí, aby hovädzí dobytok uvedený v odseku 1:
   
               a)
            
            
               bol nepretržite vysledovateľný v počítačovej databáze ustanovenej v článku 5 nariadenia Európskeho parlamentu a Rady (ES) č. 1760/2000 (2);
            
         
               b)
            
            
               bol premiestňovaný z chovu len pod úradným dohľadom a na účely jeho zabitia;
            
         
               c)
            
            
               nebol odoslaný do iných členských štátov alebo nebol vyvezený do tretích krajín.
            
         3.   Španielsko uskutoční pravidelné kontroly s cieľom overiť správne vykonávanie tohto rozhodnutia.
   Článok 2
   Toto rozhodnutie je určené Španielskemu kráľovstvu.
   
      V Bruseli 15. marca 2013
      
         
            Za Komisiu
         
         Tonio BORG
         
            člen Komisie
         
      
   
   
      (1)  Ú. v. ES L 147, 31.5.2001, s. 1.
   
      (2)  Ú. v. ES L 204, 11.8.2000, s. 1.